cyanic-selkie/wikianc huggingface dataset:
Eli Manning
Seriespillet
Etter å ha startet 6–2, inkludert en 24–20 comebackseier over New England Patriots i en kamp som ble sammenlignet med Super Bowl XLII, gikk Giants en tung terminliste i møte, med kamper mot San Francisco 49ers, New Orleans Saints og Green Bay Packers, som alle eventuelt vant sine divisjoner. Giants tapte alle tre møtene, samt mot Eagles på hjemmebane, som igjen førte til usikkerhet om hvorvidt de kom til å nå sluttspillet. I motsetning til i sine tre siste sesonger skulle Giants derimot ha en sterk avslutning på sesongen, med tre seiere i fire kamper. Dette inkluderte en viktig seier over rivalene New York Jets, hvor Manning tangert en NFL-rekord med en 99-yard touchdownpasning til Victor Cruz, samt en seier over divisjonsrivalene Dallas Cowboys. I sesongavslutningen mot Cowboys kastet Manning for 346 yards og tre touchdowns, som sikret Giants seieren, divisjonstittelen i NFC East, og en tur til sluttspillet for første gang på tre år. Han ble utvalgt til Pro Bowl for sine prestasjoner i 2011-sesongen. Han kastet for minst 400 yards i tre kamper, og satte med det en ny lagrekord.
Sluttspillet
Giants gikk inn i sluttspillet som underdogs, med det dårligste sesongresultatet av alle de kvalifiserte lagene fra NFC. Manning og Giants skulle derimot igjen vise utholdenhet og varighet sent på året. De startet sluttspillet med en 24–2 seier over Atlanta Falcons i Wild Card-runden og overrasket så med en seier over de regjerende mestrene og første seed Green Bay Packers i divisjonsrunden for å sikre en plass i NFC Championship-kampen. I seieren fullførte Manning 21 av 33 pasninger for tre touchdowns og én interception. Uken etter fikk Giants hevn mot San Francisco 49ers med en dramatisk 20–17 seier på overtid i NFC Championship-kampen. Manning satte en sluttspillrekord for Giants i kampen med 32 av 52 pasninger for 316 yards og to touchdowns, til tross for at han også tangerte lagrekorden med 6 sacks. Med seieren fikk Giants sin andre tur til Super Bowl på fem år, og en omkamp fra Super Bowl XLII mot Tom Brady og New England Patriots. Giants var også historiske i å bli det første laget i Super Bowl noensinne til å ha en negativ poengforskjell i seriespillet (394 poeng for, 400 poeng mot).
Super Bowl XLVI
Patriots ledet 17–15 i kampens siste spilleminutter, før Manning ledet Giants på et 88-yard drive for en touchdown som mange beskrev som "et uhell". Med like over ett minutt igjen av kampen kjørte Giants et løp hvor Manning gav ballen til Ahmad Bradshaw med et håp om å bli stoppet like før målsonen og tvinge Patriots til å bruke sin siste timeout, som ville la Giants bruke opp resten av spilletiden. Patriots valgte å ikke takle Bradshaw, som falt inn i målsonen selv om han prøvde å stanse. Patriots' quarterback Tom Brady klarte derimot ikke å lede et comeback i den gjenværende tiden, og Giants holdt ledelsen ut kampen. Manning ble igjen utpekt til Most Valuable Player for Super Bowl XLVI, og ble den tredje quarterbacken på rad til å vinne tittelen. Giants ble også det første laget noensinne til å ha under ti seiere i det 16 kamper lange seriespillet til å vinne et Super Bowl. Manning ble også den første quarterbacken i NFLs historie til å kaste for 4 900 yards og vinne en Super Bowl i samme sesong. Giants var det første laget til å ha et løpsspill rangert som #32 og et forsvar rangert som #27 til å vinne et Super Bowl.
For seieren fikk Manning og Giants en seiersparade i Manhattan og fikk symbolske nøkler til byen fra New Yorks ordfører Michael Bloomberg. Han ble rangert som #31 på NFL Top 100 Players of 2012.
2012-sesongen
Giants hadde en skuffende sesong etter Super Bowl-seieren i 2011. Manning ledet Giants til en 6–2 start på sesongen, inkludert en personlig rekord på 510 yards i uke 2 da Giants slo Tampa Bay Buccaneers 41–34 (like bak Phil Simms' lagrekord på 513 fra 1985 ), til tross for tre interceptions og en fumble. Mellom uke 8 og 15 hadde Manning derimot 204 yards per kamp og en passer rating på 74,3, inkludert sin laveste rating på fem år (38,9) i et 34–0 nederlag mot Atlanta Falcons i uke 15. Han avsluttet -sesongen positivt da han satte en personlig rekord med fem touchdownpasninger for delt på 13 fullførte pasninger av 21 forsøk, 208 pasningsyards og ingen interceptions da Giants vant 42–7 mot Philadelphia Eagles. Ved sesongslutt hadde han 26 touchdownpasninger, 15 interceptions og 3 948 pasningsyards. Selv om Giants ikke kvalifiserte seg til sluttspillet med et sesongresultat på 9–7 ble Manning utvalgt til Pro Bowl 2013 som andre reserve.
2013-sesongen
Manning startet 2013-sesongen med 450 pasningsyards, fire touchdowns og tre interceptions i et 36–31 tap mot Dallas Cowboys. Manning satte en lagrekord for flest pasningsyards i en sesongåpningskamp og slo Phil Simms gamle rekord på 409, satt i 1984. Giants skulle starte sesongen 0–6, for første gang siden 1976. Han kastet 12 interceptions i sine fem første kamper, inkludert et 41–23 nederlag mot storebroren Peyton og Denver Broncos hvor han kastet 28 av 39 pasninger for 362 yards, men hadde fire interceptions. Hans fire interceptions tangerte hans personlige høyeste, og var fjerde gang han kastet fire interceptions i en kamp. Dette skulle også bli den siste gangen de to brødrene møttes i kamp. I uke 15 kastet Manning 156 yards og fem interceptions, flest i sin karriere, i et 23–0 nederlag mot Seattle Seahawks. Manning avsluttet sesongen med 27 interceptions, flest i sin karriere og flest av en quarterback i én sesong siden Brett Favre hadde 29 i 2005. Giants avsluttet sesongen 7–9, deres første tapende sesong siden Manning var nykommer i 2004.
Manning forbigikk Phil Simms som lagets leder i pasningsyards. Simms, som var med Giants i 14 sesonger, avsluttet sin karriere med 33 462 yards gjennom luften. Han ble rangert som #43 på NFL Top 100 Players of 2014.
2014-sesongen
Etter å ha startet sesongen 0–2 vant Giants tre strake før de igjen gikk på en tapsrekke, denne gangen på syv kamper, som inkluderte et 16–10 tap mot San Francisco 49ers hvor Manning kastet fem interceptions. Giants vant tre av sine fire siste kamper og avsluttet sesongen 6–10. Et av høydepunktene i sesongen for Manning kom i uke 17, hvor han kastet for 429 yards, en touchdown og en interception da Giants tapte 34–26 mot Philadelphia Eagles. Manning avsluttet sesongen med 30 touchdownpasninger, 14 interceptions og 4 410 pasningsyards.
2015-sesongen
Et par dager før sesongåpningen mot Dallas Cowboys signerte Manning en 4-årig kontraktforlengelse verdt $84 millioner. I uke 5 satte han en lagrekord med 41 fullførte pasninger for 441 yards, tre touchdowns og én interception da Giants vant 30–27 over San Francisco 49ers, som vant ham tittelen som NFC Offensive Player of the Week. Over seks kamper ledet han Giants til 3–3, og delt førsteplasee i NFC East. I uke 8 satte han en personlig rekord med åtte touchdownpasninger og 350 yards, men Giants tapte 52–49 mot New Orleans Saints. Han ble den første quarterbacken i NFLs historie til å kaste seks touchdownpasninger og ingen interceptions i en kamp, og allikevel tape. I et 27–26 tap mot New England Patriots i uke 10 hadde Manning 361 pasningsyards og to touchdowns, hvor en var en 87-yard pasning til Odell Beckham Jr. i første kvarter. I uke 14, en 31–24 seier over Miami Dolphins, fullførte han 27 av 31 pasninger for 337 yards og fire touchdowns og fikk sin andre NFC Offensive Player of the Week-tittel. Etter å ha startet sesongen 5–5 gikk Giants 1–6 resten av sesongen for et sesongresultat på 6–10 for andre år på rad. Hovedtrener Tom Coughlin la opp etter sesongslutt.
Manning avsluttet sesongen med personlige rekorder i touchdownpasninger (35), fullførte pasninger (387), pasningsforsøk (618) og passer rating (93,6). Med 35 touchdownpasninger var han én fra å tangere Y.A. Tittles lagrekord for flest i en sesong, og han var rangert som nummer to blant quarterbacks i sesongen. Manning kastet også 4 432 yards i 2015, nest flest i sin karriere. Den 22. januar 2016 ble Manning utvalgt til sitt fjerde Pro Bowl, hvor han erstattet Ben Roethlisberger. Dette tangerte Fran Tarkenton rekord for flest ganger valgt til Pro Boel av en quarterback for New York Giants. Han ble rangert som #47 på NFL Top 100 Players of 2016.
2016-sesongen: Tilbake til sluttspillet
I 2016 spilte Manning under den nye hovedtreneren Ben McAdoo. I sesongåpningen mot divisjonsrivalene Dallas Cowboys 11. september kastet Manning tre touchdownpasninger og én interception samt 207 yards, da Giants vant 20–19. Den 16. oktober, i en seier over Baltimore Ravens, kastet Manning for 3 touchdownpasninger for en karrieretotal på 302, og forbigikk John Elway som #7 noensinne.
Etter bye-uken og to seiere på rad over Ravens og Los Angeles Rams, kastet Manning fire touchdowns da Giants stanset Philadelphia Eagles på kampens siste drive for å sikre seieren 28–23. I et tap mot Eagles i uke 16, 22. desember, satte Manning en personlig rekord med 63 pasningsforsøk, mens han kastet én touchdown og tre interceptions, som også forbigikk Peyton Mannings rekord på 21 kamper med minst tre interceptions med sin 22. Til tross for nederlaget fikk Giants sin første tur til sluttspillet siden 2011 etter at Tampa Bay Buccaneers tapte 31–24 mot New Orleans Saints senere samme uke.
Den 4. februar 2017 ble Manning og Cardinals' wide receiver Larry Fitzgerald tildelt Walter Payton NFL Man of the Year Award, den første gangen siden 2006 at to spillere har delt prisen (Drew Brees og LaDainian Tomlinson).
2017-sesongen
Manning startet -sesongen med et 19–3 nederlag mot Dallas Cowboys under NBC Sunday Night Football. I kampen hadde han 220 pasningsyards, men Giants' angrepsrekke slet. Til tross for solide kamper fra Mannings side tapte Giants også de neste fire kampene for en sesongstart på 0–5, hvor de tapte de tre siste med kombinert 10 poeng. Giants avsluttet tapsrekken sin med en 23–10 seier over Denver Broncos. Suksessen var derimot kortlevd da Giants tapte sin neste kamp mot Seattle Seahawks, 24–7. I uke 9 mot Los Angeles Rams avsluttet Manning kampen med 220 pasningsyards, to touchdowns og én interceptions, da GIants tapte 51–17. Under kampen ble han den syvende quarterbacken noensinne til å nå 50 000 pasningsyards. Etter å ha startet sesongen 2–9 ble det den 28. november annonsert at Manning kom til å bli erstattet med Geno Smith for kampen mot Oakland Raiders i uke 13, som betydde slutten på Mannings rekke på 210 kampstarter på rad, som var den nest lengste rekken bak Brett Favres 297. Hovedtrener Ben McAdoo gav Manning muligheten til å starte kampen for å fortsette kamprekken, men Manning takket nei og sa at "My feeling is that if you are going to play the other guys, play them. Starting just to keep the streak going and knowing you won't finish the game and have a chance to win it is pointless to me, and it tarnishes the streak." Avgjørelsen ble møtt med kritikk fra tidligere spillere og trenere for Giants. Den 5. desember, to dager etter kampen i uke 13, ble Manning igjen utpekt til starter av midlertidig hovedtrener Steve Spagnuolo etter at McAdoo fikk sparken. I uke 15 mot Philadelphia Eagles hadde Manning 434 pasningsyards, tre touchdowns og én interception. Giants tapte kampen 34–29, som sikret Eagles en bye i første runde av sluttspillet. Den 24. desember, i en kamp mot Arizona Cardinals, forbigikk Manning John Elway til sjette plass på topplisten for pasningsyards. Manning startet i sesongfinalen mot Washington Redskins, og hadde 132 pasningsyards, én touchdown og én interception mens Giants vant kampen 18–10, for et sesongresultat på 3–13.
2018-sesongen
Etter spekulasjoner om at Manning kom til å bli frigitt, avkreftet hovedtrener Pat Shurmur ryktene da han sa "I think what's important is we have a guy (Manning) here who has helped this organization win Super Bowls. He's an outstanding player and I'm really looking forward to working with him."
Etter nederlag mot Jacksonville Jaguars og Dallas Cowboys i begynnelsen av sesongen fant Manning og Giants sin første seier mot Houston Texans, 27–22. Manning var effektiv i kampen, da han fullførte 25 av 29 pasninger for 297 yards og to touchdowns. Giants tapte sine neste fem kamper, og Manning ledet ligaen i sacks i mesteparten av perioden til tross for en sterk runner i nykommeren Saquon Barkley. Manning hadde 399 pasningsyards i det fjerde av nederlagene (kamp 7 mot Atlanta Falcons), men hadde syv sacks og to interceptions i den åttende kampen. Manning kom seg med tre touchdowns og ingen interception i seieren over San Francisco 49ers uken etter, og 17 fullførte av 18 pasningsforsøk for to touchdowns uken derpå mot Tampa Bay Buccaneers. I sesongens åtte siste kamper gikk Giants 4–4 og avsluttet sesongen 5–11, sist i NFC East. Manning hadde 4 299 pasningsyards, 21 touchdowns og 11 interceptions i løpet av 2018-sesongen.
2019-sesongen
Manning var starter i Giants to første kamper i sesongen, og hadde 306 pasningsyards og en touchdown i et 35–17 tap mot Dallas Cowboys og 250 yards, én touchdown og to interceptions i et 28–14 tap mot Buffalo Bills. Den 17. september 2019 annonserte Giants at Manning ikke kom til å stille til start i uke 3 mot Tampa Bay Buccaneers, og at de heller skulle ta i bruk Daniel Jones, som ble draftet i første runde i 2019.
Manning ble igjen utpekt til starter i forkant av kampen mot Philadelphia Eagles i uke 14 under Monday Night Football etter at Jones pådro seg en skade. I kampen kastet Manning for 203 yards og to touchdowns til nykommer-wide receiver Darius Slayton, mens kampen endte med et tap, 23–17, på overtid. Uken etter, på hjemmebane mot Miami Dolphins, kastet Manning for 283 yards, 2 touchdowns og 3 interceptions, og ledet laget til en 36–20 seier. Da Manning gikk av banen etter kampen fikk han stående applaus etter det som mange trodde kom til å være Elis siste hjemmekamp som startende quarterback. Da Jones returnerte i uke 16 var Mannings sesong over, med 1 042 pasningsyards, seks touchdowns og fem interceptions over fire kamper.
Pensjonering
Den 22. januar 2020 annonserte New York Giants at Manning skulle pensjonere seg, og annonserte en pressekonferanse for 24. januar. Under pressekonferansen sa John Mara at Manning skulle innlemmes i Giants Right of Honor i 2020, og at hans trøyenummer #10 skulle pensjoneres.
Manning ble igjen en del av organisasjonen i 2021, ifølge laget som del av forretningssiden av laget. Pensjoneringen av trøyen og innlemmelsen i Giants' Ring of Honor fant sted 26. september 2021 under en kamp mot Atlanta Falcons i Metlife Stadium. I 2025 blir han en gyldig kandidat for Pro Football Hall of Fame.
Siem Reap Airways International
Siem Reap Airways International var et flyselskap fra Kambodsja. Det blei grunnlagt i 2000 og starta sine første flyginger i november samme året. Det var et datterselskap av Bangkok Airways. Selskapet hadde ruter til Siem Reap internasjonale lufthavn, nærmeste flyplass til Angkor Vat, men fløy også til destinasjoner i nabolanda. Hovedbasen var Phnom Penh internasjonale lufthavn. Flyflåten besto av Airbus A320 og ATR 72. I november 2008 blei selskapet satt på EUs svarteliste over flyselskap og flygingene blei innstilt.
Eli Manning
Etter spillerkarrieren
Manning tok en stilling som ekspertkommentator for ESPN i 2021 og dekket ni kamper i løpet av sesongen. Han er også vert for serien «Eli's Places» på ESPN+ hvor han reiser til noen av de best kjente og historisk viktige universitetene i amerikansk fotball og møter noen av legendene fra college football for å bedre forstå hvordan idretten på universitetsnivå har vokst til å bli en stor nasjonal sensasjon.
Andre prosjekter
Eli deltok i reklamer for NFLShop.com og Oreo sammen med Peyton.
Han er talsperson for Citizen Watch Co., Toyota i New Jersey, og Reebok. Han skal ha fått flere andre tilbud etter å ha nådd Super Bowl XLII.
Den 5. mai 2012 var Eli gjestevert for NBCs Saturday Night Live, med Rihanna som musikkgjest. Broren Peyton var vert fem år tidligere.
Personlig liv
I 2007 fridde han til Abby McGrew fra Nashville, Tennessee. McGrew studerte mote i New York by, og har vært sammen med Manning siden de gikk på University of Mississippi. Paret holdt en privat seremoni i San José del Cabo i Mexico 19. april 2008. Manning og Abby har tre døtre og én sønn. De bor i Summit, New Jersey.
Eli og Peyton Manning var frivillige etter orkanen Katrina. Brødrene hjalp til med forsyning av vann, Gatorade, morsmelkerstatning, pimpstein og puter til New Orleans. Etter å ha besøkt University of Mississippi Medical Center Blair E. Batson Hospital for Children startet Eli en 5-årig kampanje i 2007 for å samle inn $2,5 millioner for byggingen av "The Eli Manning Children's Clinics" ved barnesykehuset. I 2007 sa Manning, "I am humbled by the work they do and am honored to make this five-year commitment to help raise funds to build this state-of-the-art clinic that will serve Mississippi families for years to come." Faren hans, Archie Manning samlet også inn penger til støtte for gjenoppbyggingen etter Katrina.
I 2009 skrev Eli, Peyton og Archie Manning en barnebok, Family Huddle, som beskrev med bilder hvordan de tre Manningbrødrene spilte fotball som barn. I 2010 hjalp Manning å samle inn penger for å spre informasjon om Deepwater Horizon-utblåsningen.
Siden 2008 har Manning vært vert for Guiding Eyes for the Blinds Golf Classic, den eldste og største golfturneringen for veldedighet i Westchester County. Guiding Eyes er en veldedig organisasjon som trener førerhunder for blinde og svaksynte i hele verden, samt for barn med autisme. Han har også vært medlem av President's Council on Sports, Fitness, and Nutrition.
Club Universidad de Chile
Club Universidad de Chile (spansk uttale: [kluβ uniβersiˈðað ðe ˈt͡ʃile]) er en chilensk fotballklubb fra Santiago, Chiles hovedstad, som spiller i serien Primera División.
Klubben ble grunnlagt 24. mai 1927 og er en av de mest suksessfulle og populære fotballklubbene i Chile. Klubben har vunnet Primera División 18 ganger. Klubben har alltid blitt assosiert med fargen blå, en farge som og er representert i klubbens logo, som ble offisielt vedtatt som offisiell logo i 1943. Selv om klubben ikke eier noen stadion spiller de sine hjemmekamper på "Estadio Nacional de Chile" som ligger i bydelen Ñuñoa i Santiago. I 2010 gikk dette stadionet gjennom en moderniseringsprosess, noe som gjorde sitt til at laget var nødt til å spille på utvalg andre steder rundt om i Chile dette året. Universidad de Chile kunne spille på Estadio Nacional igjen fra august 2010 og spilte sin første kamp etter oppusningen av stadionet mot det meksikanske laget Guadalajara.
Club Universidad de Chile er en meget populær klubb i den chilenske elitedivisjonen og har en stor tilhengermasse. Blant erkerivalene til laget har vi elitelagene Colo-Colo og Universidad Católica. Fra 2008 har fotballklubben hatt et eget kvinnelag.
I 2014 er laget representert i det chilenske landslagets under VM.
Proboloides anophthalma
Proboloides anophthalma  er art av slekten Proboloides som er en av de mange slektene av krepsdyr i Stenothoidae-familien. Den familien i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Åpenbaringen (film)
Åpenbaringen er en norsk dramafilm fra 1977, regissert av Vibeke Løkkeberg og med Marie Takvam i hovedrollen. Filmen handler om den frustrerte husmoren Inger som opplever en livskrise i forbindelse med ekteskapet, jobben og det sosiale. Den var Løkkebergs debut som spillefilmregissør.
Filmen utløste en debatt i norsk offentlighet som har blitt kalt «Rumpefeiden» etter en nakenscene i filmen.
Handling
Inger er 50 år og hjemmeværende husmor. Hun er ferdig med sin oppgave som mor og har liten sosial kontakt. Hun begynner i sin første jobb utenfor hjemmet, som mannen har skaffet henne. Men hun mislykkes og får en sterk følelsesmessig knekk. Mannen sender henne på rekreasjon til et øde sommerhotell. Der møter hun et ungt, lykkelig par, som blir et positivt innslag i hennes kontaktløse verden. Stimulert av dette møtet avbryter hun ferien og reiser hjem til sin mann med nytt livsmot. Hun finner ham i sengen med en annen og bryter sammen igjen.
I et forsøk på å finne klarhet i hva hun bør gjøre, forlater hun hjemmet og reiser til sine foreldre. Men heller ikke her finner hun noen støtte. Det siste hun gjør er å kontakte gamle ungdomsvenner, men hun blir hentet og kjørt hjem av sin mann. Dermed blir hun igjen ydmyket, og den dagen tar Ingers liv slutt.
Geeta Phogat
Geeta Phogat er en indisk bryter som bryter fristil i 55-kilosklassen. Hun representerte India under Sommer-OL 2012 i London etter å ha kvalifisert seg via kvalifiseringen for Asia.
Caylee Watson
Caylee Watson (født 10. oktober 1994) er en svømmer fra De amerikanske Jomfruøyer.
Dødsøt
«Dødsøt» er en norsk sang som ble skrevet av Ravi og DJ Løv. Sangen som var deres første sammen, ble utgitt i 2004 og debuterte på VG-lista i uke 9 det året og nådde fjerdeplass tre uker senere. De var veldig inspirert av Eminem da sangen ble laget.
Ravi var en av artistene som deltok i Hver gang vi møtes i 2016. I det programmet hvor hans sanger skulle tolkes av de andre, var det Admiral P som fremførte «Dødsøt», og det ble gjort i reggae-takt.
«Dødsbo» med Øystein Sunde
Øystein Sunde ga ut en coverversjon med norsk tekst med tittelen «Dødsbo». Den ble utgitt 24. april 2015 kun på radio. Sundes innspilling ble også gitt ut på musikkalbumet Bestefar den 11. november 2016.
Sunde fikk ideen om ordspillet på titlene i forbindelse med at han og Ingrid Bjørnov skulle ut på turné sammen i 2014. Han brukte omtrent en time på å skrive teksten. Sundes tekst tar for seg hvordan mange arveoppgjør utarter i negativ retning; men det hele er humoristisk formulert. I et av versene imiterer Sunde rappe-stilen til Ravi. Innspillingen ble gjort i Rainbow Studio i Oslo i årene 2014-2015 med Jan Erik Kongshaug som lydtekniker. Følgende musikere deltok:
«Dødsbo» har blitt spilt på konserter siden mars 2014. Den 2. september 2016, ble den fremført på TV 2-programmet Senkveld med Thomas og Harald. Musikerne var: Sunde (vokal/akustisk gitar), Olaf Kamfjord (bass/kor), Birger Mistereggen (perkusjon/kor) og Tom Steinar Lund (akustisk gitar/kor).
Josh Whyte
Josh Whyte (født 10. juli 1995 i Paraparaumu) er en newzealandsk skøyteløper som konkurrerer både i hurtigløp på is og på rulleskøyter.
Sammenlagt i Verdenscupen
Oppdatert etter sesongen 2020/21.
Luis Iribarren
Luis Iribarren Cavanilles (født 19. februar 1902, død 4. mai 1984) var trener for Spanias herrelandslag i fotball i fire kamper i perioden 1953 til 1954. Disse fire var en treningslandskamp mot, som endte 2–2, og tre kvalifiseringskamper mot. Iribarrens Spania vant den første overlegent 4–1, men tapte den andre 0–1. Målforskjell skilte ikke, så en tredje kamp ble spilt på nøytral grunn i Roma. Den endte 2–2, og Tyrkia ble dømt som vinner på loddtrekning.
Utenom fotball var Iribarren tannlege. Tannlegepraksisen var i veien for hans videre karriere innen landslagsfotball. Iribarren kom fra Baskerland, og spilte på både Real Unión og Real Sociedad, begge uten særlig suksess.
Kåre Olli
Kåre Ivar Olli (født 1. mars 1959) er en norsk, samisk Arbeiderparti-politiker, fra 2017 medlem av Sametinget. Han ble innvalgt fra Ávjovárri valgkrets.
Han er utdannet agronom, har fagbrev i terminalarbeiderfaget og yrkessjåførfaget, samt grunnkurs i håndverks- og industrifag. Han har arbeidet som sjåfør, og er per 2017 trafikkleder i Boreal Buss AS.
I perioden 1995 til 2015 var han medlem i kommunestyret for Arbeiderpartiet i Porsanger.
Giovanni Franzoni
Bakgrunn
Giovanni Battista Franzoni var italiener født i Bulgaria. Fit hadde foreldrene flyttet for å arbeide der. Men de flyttet snart tilbake til hjembyen Firenze, og der vokste sønnen opp.
Franzoni begynte sin presteutdannelse ved Almo collegio Capranica i Roma og fortsatte ved benediktinernes Pontificio Ateneo Sant'Anselmo i samme by.
Virke som prest, og senere
Han trådte inn i benediktinerordenen. Han ble presteviet 25. januar 1955 og virket til å begynne med å undervise i hidstorie og filosofi ved det benediktinske kollegium i Farfa.
Han ble 3. mars 1964 valgt til abbed av San Paolo fuori le Mura i Roma, og valget ble bekreftet 11. mars samme år. Han deltok under de to siste sesjoner av Annet vatikankonsil.
Han trakk seg tilbake som abbed i 1973, forlot benediktinerordenen og nedla sitt presteembede. Han engasjerte seg i teologisk kritikk mot paven og Vatikanet. Under sin tid som abbed etablerte han basismenigheter med base i San Paolo, hvorfra han utla Evangeliet i lys av de aktuelle politiske, kirkelige og sosiale situasjoner og med et klart progressivt og marxistisk preg.
Han forfattet en rekke teologiske verker.
Franzoni var fredsaktivist, som var motstander av den amerikanske væpnede deltagelse i Vietnamkrigen og imot invasjonen av irak i 2003.
Giovanni Franzoni motsatte seg også saligkåringsprosessen for pave Johannes Paul II. I 2005, oppfordret Franzoni og ti andre dissiderende teologer katolikker som var kritiske til helligkåringsprosessen om å tilkjennegi sine innvendinger.
Proboloides armata
Proboloides armata  er art av slekten Proboloides som er en av de mange slektene av krepsdyr i Stenothoidae-familien. Den familien i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Riesendinggrotten
Riesendinggrotten er en 1148 meter dyp og 19,2 kilometer lang grotte i fjellet Untersberg i Berchtesgaden-Alpene. Den er Tysklands dypeste og lengste kjente grotte.
Inngangen til grotten ligger i ca. 1843 meters høyde, og derfra går den omtrent 350 meter loddrett nedover før den forgrener seg, og fortsetter ned til 1148 meters dybde. Målinger tyder på at grotten kan være mye lengre og dypere en det som er kjent. Under snøsmelting og uvær kan deler av grotten oversvømmes. Navnet Riesending er tysk for kjempeting.
Åsnevtunnelen
Åsnevtunnelen er en veitunnel på Europavei 6 i Vefsn kommune i Nordland fylke. Den ble åpnet 3. september 2020 som en del av E6 Helgeland sør.
Hvitnakkehonningeter
Hvitnakkehonningeter (Melithreptus lunatus) er en fugl i slekten Melithreptus i familien honningetere. Den er endemisk til Australia.
Underarter
Det er beskrevet to underarter av hvitnakkehonningeter :
Obbola
Obbola er et tettsted i Umeå kommune i Västerbottens län i landskapet Västerbotten i Sverige. Det ligger på øya med samme navn, ved Umeälvens utløp, der den deler seg i Västerfjärden och Österfjärden. I 2010 hadde tettstedet 2 197 innbyggere.
Geografi
Øya Obbola er Sveriges 42. største i areal. Västerfjärden, som ligger vest for øya, skiller Obbola fra Strömbäck og friluftsområdet Kont. I nord er øya forbundet med fastlandet via Bergöbroen (E12), i øst med Holmsund via Obbolabroen.
Industri
SCA har en fabrikk i Obbola, og til den kommer det hvert sjette minutt en trailer med trevirke som skal bli til papp. Veden utgjør ca. 50 % av det totale råmaterialet til papirmassen, den øvrige halvdelen utgjøres av returpapir, som dels samles inn i Sverige, dels importeres.
Områderegulering
Områderegulering i plan- og bygningsloven er omtalt i § 12–2.
«Områderegulering brukes av kommunen der det er krav om slik plan i kommuneplanens arealdel, eller kommunen finner at det er behov for å gi mer detaljerte områdevise avklaringer av arealbruken.»
Röbäck
Röbäck er et tettsted i Umeå kommune i Västerbottens län i landskapet Västerbotten i Sverige. I 2010 hadde tettstedet 2 230 innbyggere.
Gaurika Singh
Gaurika Singh (født 26. november 2002) er en nepalsk svømmer.
Hun representerte Nepal under Sommer-OL 2016 i Rio de Janeiro, der hun ble utslått i forsøksheatet på 100 meter rygg. Hun var lekenes yngste deltaker med sine 13 år.
Air Guyane Express
Air Guyane Express er et fransk flyselskap som flyr ruter i Fransk Guyana og regionalt sør i Karibia og i Sør-Amerika. Det blei etablert i 2002. Selskapet opererer fra Félix Éboué internasjonale lufthavn i Cayenne. Datterselskapet Air Antilles Express flyr til andre franske områder i Karibia. Flyflåten består av ATR 42, DHC-6 Twin Otter og Let L-410 (2014).
Leptoeme
Utseende
Middelsstore, lange og slanke, rødlige trebukker. Antennene er tynne og noe lengre enn kroppen. Pronotum er sylindrisk, smalere enn dekkvingene som er lange og jevnbrede. Beina er lange og slanke.
Systematisk inndeling
Oemini blir ofte slått sammen med Xystrocerini.
Lissotis
Lissotis er en liten slekt som består av to mellomstore, terrestriske fugler i trappefamilien (Otididae), som videre inngår som eneste familie i ordenen trappefugler (Otidiformes). Begge artene hører hjemme i Afrika.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017).
Emilie Nicolas
Tidlig liv og utdanning
Kongshavn vokste opp på Bekkestua i Bærum med en fransk far og norsk mor. Hun begynte å skrive låter som ung etter at hun fikk en gitar av sin onkel. Hennes musikalske preferanser ble utvidet og utviklet gjennom mye musikkeksponering på skolen. Kongshavn har fremhevet Bossa nova som en musikalsk favorittsjanger. Hun gikk på musikklinja ved Rud videregående skole i Bærum, og var skuespiller i Rudrevyen. Siden fortsatt hun med musikk ved Toneheim folkehøgskole. I 2010 begynte hun på jazzlinja ved NTNU, med vokal som hovedinstrument. I løpet av studiet hospiterte hun også i utøvende jazzsang på Norges musikkhøgskole. Det var gjennom løpet på NTNU hun møtte trommis og nåværende bandmedlem Eivind Helgerød. Kort tid etter begynte Kongshavn og Helgerød et musikalsk samarbeid med Nicolay Tangen Svennæs og Anders Opdahl, noe som til slutt kom til å danne grunnlaget for Nicolas' debutalbum, Like I’m a Warrior. Sammen med Hanna Paulsberg og Ellen Andrea Wang startet hun i 2013 jazztrioen GURLS men sluttet i trioen etter et par år for å prioritere solokarrieren.
Karriere
Den 22. september 2014 slapp Kongshavns sitt debutalbum Like I'm a Warrior. Albumet ble godt mottatt av norsk musikkpresse. Natt&Dag roste albumet, og Aftenposten kåret det til et av årets ti beste album. For albumet vant hun to priser under Spellemannprisen 2014; klassen årets nykommer med det tilhørende Gramostipendet på 250,000 kroner og klassen popsolist. Hun ble i tillegg nominert til Nordic Music Prize 2014 for albumet og P3 Gull 2014 i klassen årets liveartist.
20. januar 2017 gav Kongshavn ut singelen «Sky» som del av et bestillingsverk fra NRK for serien Stemmene i hodet. . I 2018 ga hun ut oppfølgeralbumet Tranquille Emile. For albumet vant hun Spellemannprisen 2018 i klassene årets album og popartist. I tillegg ble både Kåre Christoffer Vestrheim og Aksel Carlson nominert i produsentklassen, blant annet for Nicolas' utgivelser.
5. juni 2020 ga hun ut sitt tredje studioalbum Let Her Breathe, som debuterte med en førsteplass på Topplista. Hun ble tildelt Bendiksenprisen for 2020 med et prisbeløp på 100,000 kroner og ble nominert til Spellemannprisen 2020 i klassen pop for albumet. Sammen med Daniel Herskedal ga hun i 2022 ut albumet Out of the Fog. For albumet ble de nominert til Spellemannprisen 2022 i klassen alternativ pop/rock.
Kongshavn har vært aktiv siden debutalbumet i 2014, med opptredener på blant annet på Øyafestivalen og by:Larm.
Kongshavn har også en birolle i humorserien Hvite gutter som kjæresten til Herman.
Diskografi
Singler:
Pkm
Pkm, PKM eller pkm har flere betydninger:
John Williams (andre betydninger)
John Williams er navnet til flere personer:
Skudd (botanikk)
Skudd er et botanisk begrep som beskriver ny vekst på ei plante, kvister på en busk eller et tre. Det er altså den delen av en plante som ikke er rot. Nye skudd dannes når ny vekst tar til, i den tempererte sonen som regel da våren overtar etter vinteren. På varmere steder kanskje året rundt. Nye skudd er god mat for mange arter, blant annet hjortedyr.
Hans-Petter Fjugstad
Hans-Petter Fjugstad (født 11. september 1961) er en norsk kunstmaler innen sjangeren figurativ surrealisme. Han bor og arbeider i Alicante.
I flere år arbeidet Fjugstad som filmprodusent og regissør. Han er kjent for mer enn 250 produksjoner innen film, dokumentar, tv-produksjon og reklamefilmer. Han har arbeidet internasjonalt i USA, Italia, og Danmark i tillegg til i Norge.
De siste årene har han konsentrert seg om å male og lage skulpturer. Han studerte under Jan Valentin Sæther som er professor innen klassisk figurativ kunstmaling ved Kunstakademiet i Oslo.
Utstillinger
Fjugstad har hatt utstillinger i flere gallerier i Oslo. I tillegg har han dekorert lokasjoner som iFinger i London, det norske konsulatet i New York, det norske eksportråd i samme by, og Grand Hotel i Oslo.
Vind fra vest
Vind fra vest er et musikkalbum med Lars Børke og Cathy Ryen, utgitt i 1982. Dette er duoens første og siste plate.
Detaljregulering
Detaljregulering, tidligere bebyggelsesplan er ofte en (privat reguleringsplan) eller  (privat plan) og er omtalt i plan- og bygningsloven  i § 12–3.
«Detaljregulering brukes for å følge opp kommuneplanens arealdel og eventuelt etter krav fastsatt i en vedtatt områderegulering. Detaljregulering kan skje som utfylling eller endring av vedtatt reguleringsplan.
Private, tiltakshavere, organisasjoner og andre myndigheter har rett til å fremme forslag til detaljregulering, herunder utfyllende regulering, for konkrete bygge- og anleggstiltak og arealendringer, og til å få kommunens behandling av og standpunkt til reguleringsspørsmålet som tas opp i det private forslaget.»
Seinäjoen Jalkapallokerho
Seinäjoen Jalkapallokerho (også forkortet SJK) er den finske byen Seinäjokis mest kjente fotballag. Klubben ble grunnlagt i 2007.
Johan Arnt Rasmussen Vik
Johan Arnt Rasmussen Vik (født 1. mars 1807 i Ørland, død 1885 i Ørland) var gårdbruker på Vik og ordfører i Ørland i 1865; da han måtte overta ordførervervet etter presten Franzen som flyttet.
Foreldrene Rasmus og Barbro var begge født i Orkdal. De kjøpte gården Vik i 1797. Gården er nå borte, og er en del av arealet som ble ekspropriert for Ørland flystasjon. Johan Arnt overtok gården etter faren i 1830, og drev den til sin død i 1885, da sønnen overtok.
Han satt i kommunestyret i 32 år, fra 1837 til 1869, og var varaordfører i tre perioder. Han hadde også andre verv i bygdesamfunnet, blant annet som kirkeverge.
Evelina Afoa
Evelina Afoa (født 13. september 1998) er en samoansk svømmer.
Hun representerte Samoa under Sommer-OL 2016 i Rio de Janeiro, der hun ble utslått i forsøksheatet på 100 meter rygg.
Innløsning
§ 15–1 omhandler grunneierens rett til å kreve innløsning ved kommuneplanens arealdel og § 15–2 grunneierens rett til å kreve innløsning ved reguleringsplan.
Sävar
Sävar er et tettsted i Umeå kommune i Västerbottens län i landskapet Västerbotten i Sverige. Det ligger cirka femten kilometer nordøst for Umeå. I 2010 hadde tettstedet 2 670 innbyggere.
Hermann Zschokke
Hermann Zschokke (født 16. juni 1838 i Böhmisch Leipa nord i Böhmen i Østerrike-Ungarn, død 23. oktober 1920 i Wien) var en østerriksk katolsk hjelpebiskop i erkebispedømmet Wien.
Prest
Hermann Zschokke, som sannsynligvis var i slekt med den kjente forfatter Heinrich Zschokke, begynte på presteseminaret i Wien, og ble ordinert til prest den 25. juli 1861. I tillegg til pastoralt arbeid studerte han katolsk teologi ved universitetet i Wien. I 1863 tok han doktorgraden i teologi.
Fra 1864 til 1866 var Hermann Zschokke rektor for det østerriksk-ungarske pilegrimshus i Jerusalem, der han også studerte bibelske språk. Dette oppholdet i Det hellige land benyttet han til å bli grundig kjent med Palestina, Egypt og Syria, og det er i denne perioden at hans med tiden svært omfattende faglitterære og almenopplysende virke fikk sin begynnelse.
I 1868 ble han hoffprest i Wien og var foreleser i semittiske dialekter og høyere eksegese av Det gamle testamente ved det teologiske fakultet ved universitetet i Wien. I 1870 ble han utnevnt til full universitetsprofessor i bibelstudier i Det gamle testamente. Han var dekan og fra 1884 til 1885 rektor ved universitetet i Wien. Etter at han ble emeritert fra universitetet i 1892 ble Zschokke utnevnt til Wiens katedralkapittel, hvor han innehadde forskjellige verv.
I 1901 ble Zschokke utnevnt til medlem av Herrenhaus for det østerrikske riksråd. I 1905 ble han leder av seksjonen for forhold mellom kirke og stat.
Talisa Lanoe
Talisa Lanoe (født 25. juli 1994) er en kenyansk svømmer.
Hermann Zschokke
Hjelpebiskop i Wien
Pave Pius X utnevnte Hermann Zschokke til titulærbiskop av Caesarea Philippi den 17. november 1910 og utnevnte ham til hjelpebiskop i erkebispedømmet Wien. Han ble bispeviet den 11. desember 1910 av erkebiskop Franz Xaver Nagl av Wien. Medkonsekrerende var Østerrikes militærbiskop Kalman Belopotoczky og biskop Godfried Marschall, hjelpebiskop i Wien.
Talisa Lanoe
Hun representerte Kenya under Sommer-OL 2016 i Rio de Janeiro, der hun ble utslått i forsøksheatet på 100 meter rygg.
Hermann Zschokke
Hjelpebiskop i Wien
Hans nedtegnelser fra sine dannelsesreiser til Skandinavia, Russland, Frankrike, Spania og Nord-Amerika ble godt kjente.
Episkopalgenealogi
Hans episkopalgenealogi er:
Hamar kirkegård
Hamar kirkegård ligger noen hundre meter nordøst for Hamar domkirke. Kirkegården ble tatt i bruk i 1859 og er siden utvidet en rekke ganger. Den har felt for kistegraver og urnegraver.
Et gravkapell oppført i 1886 er revet. Dagens krematoriekapell er tegnet av Rolf Prag og ble innviet i 1938. Det er innvendig utsmykket av Per Vigeland. Krematorieanlegget er p.t. ute av drift og demontert, og det er oppført en kontorfløy på nordsiden for byens kirkegårdsdrift.
Irene Asanina
Irene Asanina (død etter 1354) var keiserinne i Østromerriket og gift med keiser Johannes VI Kantakouzenos. Hun var barnebarn av den bulgarske tsar Ivan Asen III av Bulgaria.
Familie
Irene Asanina var datter av Andronikos Asen og hans kone Tarchanaiotissa. Andronikos Asen var sønn av tsar Ivan Asen III av Bulgaria og Irene Palaiologina som var datter av den bysantinske keiser Mikael VIII Palaiologos. Hennes besteforeldre på morssiden var protostrator Michael Doukas Glabas Tarchaneiotes og hans kone Maria Dukaina Komnene Palaiologina Branaina. Etternavnene til hennes mormor indikerer at hun hadde slektstilhørighet til alle de fornemme aristokratdynastiene Dukas, Komnenos og Palaiologos som alle hadde produsert østromerske keisere. Branaina-navnet indikerer også tilhørighet til Branas-dynastiet som hadde fostret flere militære ledere.
Keiserinne
Johannes Kantakouzenos var en betrodd rådgiver og minister for keiser Andronikos III Palaiologos, som var barnebarn av de tidligere keiserne Andronikos II og av Mikael VIII Palaiologos. Andronikos III døde 15. juni 1341, og ble etterfulgt av sin eldste sønn Johannes V Palaiologos, som bare var ni år gammel og fikk sin mor Anna av Savoia til regent. Imidlertid hadde Andronikos III betrodd imperialets administrasjon til Kantakouzenos.
Ka (kana)
か i hiragana og カ i katakana er tegn av japansk kana som hver representerer en mora. Tegnet blir romanisert som ka. Uttalen av か/カ ligger veldig nær ka på norsk. I gojūon-tabellen opptar den sjetteplass, ved siden av き ki.
Irene Asanina
Keiserinne
På omtrent samme tid gikk den serbiske kong Stefan Dušan IV til angrep nord i Trakia. Johannes Kantakouzenos forlot Konstantinopel for å forsvare området. Regenten Anna benyttet seg av hans fravær og fikk ham erklært som fiende av riket og fratok ham titler og formue. Men Johannes hadde fortsatt kontroll over en del av den bysantinske hæren, og den 26. oktober 1341 svarte han med å la seg hylle som keiser av sine soldater i Didymótikho, en by øst i Trakia. Irene dro til sin mann og lot seg krone til keiserinne. En av hennes første handlinger som keiserinne var å få frigitt sine to brødre Johannes og Manuel Asen som hadde vært fengslet i Trakia siden 1335, angivelig på grunn av forræderi.
Ka (kana)
Herkomst
Både か og カ stammer fra den kursiverte sōsho-stilen av kanji-tegnet 加.
Irene Asanina
Den bysantinske borgerkrig 1341-1347
Dette ble innledningen til den bysantinske borgerkrigen 1341-1347. Tsar Ivan Alexander av Bulgaria allierte seg med Johannes V og Anna av Savoia, mens Stefan Dušan IV av Serbia tok parti for Johannes VI og Irene. Begge disse partene utnyttet borgerkrigen for å fremme sine egne politiske og territoriale interesser, og Johannes VI måtte etter hvert også be om hjelp fra sultan Orhan I i det nyopprettede osmanske riket.
Ka (kana)
Varianter
Disse to typer kana kan bli modifisert med dakuten, til が i hiragana, ガ i katakana – og dermed også Hepburn-romanisert til ga.
Irene Asanina
Den bysantinske borgerkrig 1341-1347
Under borgerkrigen oppholdt Irene Asanina seg i Didymótikho sammen med sine døtre mens Johannes VI ledet kampene. Hun forsvarte byen mot angrep fra tsar Ivan Alexander så godt hun kunne inntil Johannes VI med hjelp av den tyrkiske emiren av Aydinids, Umur Ghazi kunne returnere til Didymótikho vinteren 1343. Irenes innsats imponerte mange, som Umur Ghazi og den samtidige historikeren Nikeforos Gregoras. Den 3. februar 1347 ble det inngått en fredsavtale hvor Johannes VI ble senior-keiser med Johannes V som medkeiser. Avtalen ble beseglet med ekteskap mellom Johannes V og Helena Kantakouzene, datter til Johannes VI og Irene. Johannes VI dro til Konstantinopel og tok effektivt kontroll over riket med Irene som keiserinne.
Ka (kana)
Varianter
Handakuten-tegnet ゜ finnes sjelden sammen med ka i skriftlig japansk. Tegnet blir imidlertid ofte brukt av lingvister for å antyde den nasale uttalen.
Irene Asanina
Livet etter borgerkrigen
I 1352 ble det igjen konflikt mellom de to keiserne da Johannes V hevdet sin rett til å være enekeiser og fikk støtte for det. Den 4. desember 1354 abdiserte Johannes VI og sammen med sin kone Irene gikk han i kloster. Irene dro til Hagia Martha-klosteret og tok navnet Eugenia. Hun motsatte seg forsøk på å sette fri sin sønn Matteus Kantakouzenos og få ham innsatt som keiser. I 1359 fikk hun selskap i klosteret av sin datter Maria Kantakouzene og sin datterdatter Theodora, eldste datter til sønnen Matteus. Donald M. Nicol har antydet muligheten av at Irene fulgte resten av sin familie til Despotatet Morea (på Peloponnes hvor hennes sønn Manuel Kantakouzenos styrte med tittelen despot. Det er også mulig at hun har returnert til Konstantinopel i 1362 eller 1363 og hun kan ha vært en av de «keiserinnene» som møtte en delegasjon fra Trapezunt-riket i april 1363. Det finnes ingen opplysninger om når hun døde, men Nicol antar at det har skjedd før 1379 da hennes mann og andre familiemedlemmer ble hentet som gisler til Galatia av keiser Andronikos IV Palaiologos.
Ka (kana)
Bruk i japansk grammatikk
か [ka] er den hyppigst brukte spørrepartikkelen. Den blir også brukt for å skille ulike valgmuligheter.
Irene Asanina
Ekteskap
I sitt ekteskap med Johannes VI Kantakouzenos fikk Irene Asanina seks barn:
Ka (kana)
Bruk i japansk grammatikk
が [ga] blir brukt for å markere kasusen nominativ – men ikke alltid subjektet – i en setning.
Rekkefølge på strøkene
Hiragana か blir skrevet med tre strøk:
Katakana カ blir skrevet med to strøk:
Holmsund
Holmsund er et tettsted i Umeå kommune i Västerbottens län i landskapet Västerbotten i Sverige. I 2010 hadde tettstedet 5 489 innbyggere.
Otto Moe
Otto Johannes Moe (1877-1954) var en norsk tegner og illustratør som særlig huskes for sine julekortmotiv med nisser.
Han var aktiv i årene 1905-1940, og kortmotivene omfattet låvenisser med grøt, gavenisser og nisser med norske flaggfarger. Han laget også kort med kongefamilien, og bymotiv forøvrig. Han illustrerte også noen få bøker.
Moes maleri «Basarene» (1905) eies av Oslo Museum. Det er et vintermotiv fra hjørnet av Dronningensgate og Karl Johans gate, med hestesporvogn, snøplog og sledehester. To av hans nissemotiv ble i 1992 brukt på norske julefrimerker.
Kierryn Hughes
Kierryn Hughes (født 18. april 1993 i Palmerston North) er en newzealandsk skøyteløper som konkurrerer både i hurtigløp på is og på rulleskøyter.
Sammenlagt i Verdenscupen
Oppdatert etter sesongen 2020/21.
Sverre Kile
Sverre Kile (født 17. mai 1953) er en norsk tidligere svømmer.
Han representerte Norge under Sommer-OL 1972, der han ble utslått i de innledende heatene.
Tonnkilometer
Tonnkilometer brukes for å beregne:
Johannes III Megas Komnenos
Trapezunt-riket ble grunnlagt i 1204 i kjølvannet av at korsfarerne i Det fjerde korstog okkuperte Konstantinopel. En gren av den bysantinske keiserfamilien som etter hvert kalte seg «Megas Komnenos» flyktet til Georgia og med deres hjelp etablerte de sitt keiserrike på sydkysten av Svartehavet. Andre i keiserfamilien opprettet på omtrent samme tid Keiserriket Nikea som også hevdet å være den rette arvtakeren til Østromerriket.
Biografi
Johannes III levde mesteparten av sitt liv i Konstantinopel hvor faren hadde bodd siden ca. 1297. Hans far Mikael ble innsatt som keiser 13. juli 1341, men han ble samme dag fengslet av den mektige «megas doux» Johannes evnukken av Limnia. Johannes oppholdt seg da fortsatt i Konstantinopel. I 1342 kom en delegasjon fra Scholarioi-militsen i Trapezunt ledet av kaptein-general Niketas Scholares og Gregorios Meitzomates til Konstantinopel og ba den unge Johannes om å komme med dem til Trapezunt og overta keisertronen. Etter å ha fått støtte fra Genova som hadde store handelsinteresser i riket, dro Johannes med en flåte på fem skip til Trapezunt i september 1342. Han slo sine motstandere i en kort, men voldsom kamp. Etter å ha blitt kronet til keiser i Panagia Chrysokefalos-kirken sørget han for at den avsatte keiserinnen Anna Anachoutlou ble drept og hennes nærmeste støttespillere ble henrettet eller forvist.
Historikerne William Miller og George Finlay beskriver Johannes III som en svak hersker med hang til underholdning, luksus og utsvevelser. Han viste ingen interesse for skjebnen til sin egen far som ble holdt som fange av «megas doux» Johannes evnukken av Limnia. Da Johannes evnukken lå for døden marsjerte Niketas Scholares til Limnia og fikk satt Mikael Megas Komnenos fri. Sammen dro de tilbake til Trapezunt hvor de avsatte Johannes III og gjeninnsatte Mikael som keiser. Den 3. mai 1344 ble Johannes III forvist til Mar Saba-klosteret på Vestbredden i nåværende palestinsk område, bevoktet av bysantinske vakter.
Rita Zeqiri
Rita Zeqiri (født 8. desember 1995) er en kosovisk svømmer.
Hun representerte Kosovo under Sommer-OL 2016 i Rio de Janeiro, der hun ble utslått i forsøksheatet på 100 meter rygg.
Dispensasjon (plan- og bygningsloven)
Dispensasjon i plan- og bygningsloven er omtalt i kapittel 19.